**Javaslat az MBSZ elnöksége részére a 2020. évi a KSF Egyesületi programja maradványának felosztására és az edzőképzési támogatására**

A COVID-19 járvány tavaszi első hulláma miatt az EMMI a sportág KSF támogatását 20 %-kal csökkentette. Az egyesületi támogatási projektre eredetileg megítélt 440 millió támogatás 330 millióra csökkent (5/2020. sz. Elnökségi határozat). Ez 25 %-os csökkentést jelentett az egyesületek részére. A csökkentést a **kiszámolt alaptámogatások százalékos arányában** minden egyesületre egyaránt vonatkozóan hajtottuk végre. (Minden egyesület alaptámogatását csökkentettük 25 %-kal.)

Gyakorlatilag márciustól szinte a teljes versenyszezon elmaradt, ezért a KSF utánpótlás projektre rendelkezésre álló támogatási keretből 22 millió Ft átcsoportosításra került az egyesületi projektbe, így 352 millió forintra nőtt az egyesületi támogatás. Ezzel a visszapótlással tudtuk biztosítani, hogy az egyesületi támogatási projekt is csak 20 %-ban csökkenjen. Az átcsoportosításról a közgyűlésen kaptak tájékoztatást az egyesületek

Az egyesületeket megillető a KSF támogatás kritériumai szerint történő további felosztását (minősítés, CSB támogatás stb.) nem lehetett elkészíteni eredmények hiányában. A versenyrendezési, edzőképzési, régiós tábori költségtérítéseket összevonva a keletkezett maradványokkal, további 53 0906385 Ft-t, mindösszesen **75 090 385 Ft összeget** tudunk az egyesületeknek visszaosztani. Ez azt jelenti, hogy a tavaszi elvonáshoz viszonyítva átlagosan mintegy 12 %-os visszaosztást tudunk biztosítani egyesületenként, illetve ezen felül plusz a versenyrendezési és edzőképzési támogatásokra felhasznált összeget.

A tavaszi elvonás az egyesületek alaptámogatási összegének egységes 25 %-os elvonásával történt. A javaslat a fent bemutatott feladatokból keletkezett felosztható 75 090 385 Ft egyesületek közötti elosztására a **tavaszival azonos elven történő százalékos arányban** történjen, azaz minden egyesület az alaptámogatáshoz képest 12 % emelést kapjon a mellékelt táblázat alapján.